
              Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – VPĮ) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Lietuvos kariuomenės Dr. Jono Basanavičiaus karo medicinos tarnybos (toliau – Perkančioji organizacija) vykdyto viešojo pirkimo dalinį vertinimą.   [1:  1S-44 Dėl Pirkimų ir koncesijų priežiūros vykdymo tvarkos aprašo ir Pirkimų valdysenos tikrinimo tvarkos aprašo patvirtinimo. Galiojanti redakcija nuo 2026 m. liepos 1d. ] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris 
	„CEFLA“ medicinos prietaisų (odontologinės įrangos) techninės priežiūros ir remonto paslaugoms įsigyti“ (kvietimai teikti pasiūlymus tiekėjams išsiųsti per Centrinę viešųjų pirkimų informacinę sistemą (toliau – CVP IS) 2026 m. vasario 3 d., pirkimo Nr. 6390115) (toliau – Pirkimas). 

	Pirkimo vykdymo / sutarties sudarymo teisinis pagrindas
	VPĮ (redakcija 2025 m. spalio 1 d. – 2026 m. birželio 30 d.);
Mažos vertės pirkimų tvarkos aprašas[footnoteRef:2] (toliau – MVPTA) (redakcija, galiojanti nuo 2025 m. gruodžio 10 d.) [2:  Patvirtintas VPT direktoriaus 2017 m. birželio 28 d. įsakymu Nr. 1S-97.] 


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Mažos vertės pirkimas, neskelbiama apklausa.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė 14 950,00 Eur be PVM;
Sutarties kaina 14 950,00 Eur be PVM.
 

	Tiekėjo / koncesininko (su kuriuo sudaryta sutartis) pavadinimas, juridinio asmens kodas 	
	UAB „BaltMed“ (toliau – Tiekėjas) , juridinio asmens kodas 302582602. 

	Pirkimo / sutarties vertinimo apimtys / etapas
	Dalinis Pirkimo vertinimas dėl Pirkimo dokumentų sąlygų pagrįstumo, nereikalaujant įrodyti „CEFLA“ (toliau – Gamintojas) „Įgalioto techniko“ pažymėjimo, Gamintojo apmokymų, autorizacijos ir originalių atsarginių dalių tiekimo grandinės. 

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.

II dalis. Vertinimo apimtyje nustatyti pažeidimai

	1. 
	VPĮ 25 straipsnio 2 dalis[footnoteRef:3], MVPTA 24.3.3. papunktis[footnoteRef:4] [3:  „Atliekant mažos vertės pirkimus, taikomos šio įstatymo I skyriaus, 31, 34 straipsnių, 37 straipsnio 9 dalies, 47 straipsnio 9 dalies, 58 straipsnio 1 dalies, 82 straipsnio, 86 straipsnio 5, 6, 7 ir 9 dalių, 91 straipsnio, VI ir VII skyrių nuostatos ir Viešųjų pirkimų tarnybos tvirtinamame mažos vertės pirkimų tvarkos apraše nustatytos taisyklės.<...>“.]  [4:  „Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija nupirkti tai, ko reikia.“] 


	Vertinimo metu buvo nagrinėjama, ar Perkančioji organizacija, vykdydama mažos vertės pirkimą dėl Gamintojo odontologinės įrangos techninės priežiūros ir remonto paslaugų, pagrįstai Pirkimo dokumentuose nenustatė reikalavimo tiekėjams turėti Gamintojo „Įgalioto techniko“ pažymėjimą, Gamintojo autorizaciją, Gamintojo mokymų pažymėjimus ar pateikti originalių atsarginių dalių tiekimo grandinės įrodymus. 
Pirkimo objektas buvo 2020 metais[footnoteRef:5] įsigytos Gamintojo odontologinės įrangos „Anthos A3plus Continental“ (toliau – Įranga) techninės priežiūros ir remonto paslaugos. [5:  Perkančioji organizacija Tarnybai pateikė 2020 m. spalio 15 d. sudarytą odontologinės Įrangos pirkimo - pardavimo sutartį Nr. DPS - 295.] 

Pirkimo techninėje specifikacijoje[footnoteRef:6] Perkančioji organizacija be kita ko nustatė[footnoteRef:7], kad keičiamos dalys turi būti naujos ir atitikti Gamintojo techninius reikalavimus, paslaugų kokybė turi atitikti Gamintojo saugos technikos ir eksploatacijos reikalavimus, o Įrangos ir keičiamų dalių funkcinės charakteristikos privalo būti suderinamos. Taigi, Perkančioji organizacija aiškiai numatė reikalavimą, kad Pirkimo sutarties vykdymo metu paslaugos būtų teikiamos laikantis Gamintojo nustatytų techninių ir saugos reikalavimų. [6:  Tarnyboje 2026 m. liepos 16 d. gauta 2026 m. sausio 22 d. Perkančiosios organizacijos patvirtinta Pirkimo techninė specifikacija Nr. TS-8-(5.1.16E).]  [7:  Pirkimo techninės specifikacijos Nr. TS-8-(5.1.16E) 3 ir 4 punktas.] 

Vertinimo metu taip pat nustatyta, kad Gamintojas Įrangos instrukcijoje[footnoteRef:8] saugos reikalavimų skyriuje, yra nurodęs, jog: „<...> įrangą surinkti, remontuoti, kalibruoti ir atnaujinti gali tik „CEFLA“ įgalioti technikai“. Ši sąlyga Gamintojo dokumentacijoje  pateikta kaip Įrangos saugos reikalavimas, o ne rekomendacinio pobūdžio informacija. Toje pačioje instrukcijoje taip pat nurodyta: „<...> „CEFLA“ neprisiima atsakomybės už asmens sužalojimą ar turtinę žalą, atsiradusią nesilaikant toliau nurodytų reikalavimų“. Nors Gamintojo techninė dokumentacija nėra teisės aktas ir savaime nesukuria pareigos visus joje nustatytus reikalavimus perkelti į pirkimo dokumentus, Perkančioji organizacija, rengdama Pirkimo sąlygas, privalo įvertinti Pirkimo objekto techninę specifiką ir aplinkybes, reikšmingas tinkamam bei saugiam Sutarties vykdymui (Gamintojo nustatytus Įrangos saugos reikalavimus). [8:  Perkančioji organizacija Tarnybai pateikė įsigytos Įrangos naudojimo instrukciją.] 

Atkreiptinas dėmesys į tai, kad Valstybinė akreditavimo sveikatos priežiūros veiklai tarnyba prie Sveikatos apsaugos ministerijos (toliau – Akreditavimo tarnyba) yra pateikusi išaiškinimą[footnoteRef:9], kad: „<...> vien aplinkybė, kad medicinos priemonės garantinis laikotarpis yra pasibaigęs, savaime nereiškia, jog gamintojo nustatyti techninės priežiūros reikalavimai nebetaikomi <...> medicinos priemonių naudotojas privalo užtikrinti, jog medicinos priemonių naudojimas ir priežiūra būtų organizuojami laikantis gamintojo su medicinos priemone pateiktos informacijos ir MP[footnoteRef:10] naudojimo aprašo nuostatų“. [9:  Tarnyboje gautas Akreditavimo tarnybos 2026 m. liepos 20 d. raštas Nr. D2-6737.]  [10:  MP – medicinos priemonė.] 

Nagrinėjamu atveju tai ypač aktualu dėl to, kad pati Perkančioji organizacija Pirkimo techninėje specifikacijoje nustatė pareigą teikiant paslaugas laikytis Gamintojo techninių ir saugos reikalavimų. Todėl Perkančioji organizacija, siekdama užtikrinti tinkamą Pirkimo sutarties vykdymą, turėjo įvertinti, kaip Pirkimo dokumentuose ir Pirkimo sutartyje bus užtikrintas Gamintojo nustatytas konkretaus Įrangos saugos reikalavimo dėl įgalioto techniko laikymasis. Tačiau Perkančioji organizacija, motyvuodama[footnoteRef:11] tuo, kad Įrangos garantinis laikotarpis yra pasibaigęs, Pirkimo dokumentuose (pvz., sutarties projekte) tokios konkrečios sąlygos nenustatė. Vien bendro pobūdžio nuorodos į pareigą laikytis Gamintojo reikalavimų nepakako, kad tiekėjams būtų aišku, kokiu būdu šis konkretus reikalavimas turi būti įgyvendinamas, taip pat nebuvo sudarytos prielaidos Perkančiajai organizacijai kontroliuoti jo vykdymą sutarties galiojimo laikotarpiu.  [11:  Tarnyboje 2026 m. liepos 16 d. gautas Perkančiosios organizacijos raštas Nr. MS-876] 

Pažymėtina, kad nagrinėjamu atveju buvo perkamos Įrangos techninės priežiūros ir remonto paslaugos. Tokių paslaugų netinkamas atlikimas gali turėti įtakos ne tik Įrangos funkcionalumui ar eksploatavimo trukmei, bet ir pacientų bei medicinos personalo saugai. Todėl aplinkybė, kad pagal Gamintojo reikalavimus šiuos darbus gali atlikti tik Gamintojo įgalioti technikai, buvo tiesiogiai susijusi su Pirkimo objektu ir reikšminga siekiant užtikrinti, kad Pirkimo sutarties vykdymo metu būtų teikiamos būtent tokios paslaugos, kokių Perkančiajai organizacijai reikia. 
Atsižvelgiant į išdėstytą, darytina išvada, kad Perkančioji organizacija, Pirkimo techninėje specifikacijoje nustačiusi bendro pobūdžio reikalavimą laikytis Gamintojo techninių ir saugos reikalavimų, tačiau Pirkimo dokumentuose ir Pirkimo sutartyje nenustačiusi konkrečios sąlygos ar kito mechanizmo, užtikrinančio Gamintojo nustatyto reikalavimo dėl Įrangos techninę priežiūrą ir remontą atliekančių įgaliotų technikų laikymąsi, nepakankamai aiškiai ir tiksliai apibrėžė Pirkimo objekto vykdymo reikalavimus. Dėl to tiekėjams nebuvo sudarytos sąlygos vienodai suprasti ir įvertinti Pirkimo objekto vykdymo sąlygas, o Perkančioji organizacija neužsitikrino galimybės kontroliuoti, ar sutarties vykdymo metu laikomasi jos pačios nustatytų bei Gamintojo taikomų Įrangos saugos reikalavimų. Tokiu būdu, Perkančioji organizacija nesivadovavo VPĮ 25 straipsnio 2 dalimi ir pažeidė MVPTA 24.3.3 papunkčio reikalavimus, kad pirkimo dokumentai būtų tikslūs, aiškūs ir be dviprasmybių. 



III dalis. Kiti nustatyti pažeidimai

	
	–

	–



IV dalis. Sprendimas

	Nors Perkančiosios organizacijos Pirkimo dokumentuose nebuvo nustatyta reikalavimų ar kitų sąlygų, leidžiančių įsitikinti Tiekėjo gebėjimu vykdyti sutartį laikantis Gamintojo nustatytų techninių ir saugos reikalavimų, Tarnyba, įvertinusi Perkančiosios organizacijos pateiktą informaciją, nenustatė duomenų, kad Sutartį vykdantis Tiekėjas neturi teisės teikti techninėje specifikacijoje nustatytas paslaugas, laikydamasis Gamintojo nustatytų reikalavimų, bei negali tiekti originalių atsarginių dalių. 
Atsižvelgiant į tai bei į Pirkimo vertinimo išvados II dalyje konstatuotus VPĮ ir MVPTA pažeidimus, Tarnyba, vadovaudamasi teisingumo ir protingumo kriterijais, apsiriboja šių pažeidimų konstatavimu.
Kartu Tarnyba pažymi, kad vertinimo metu Perkančiosios organizacijos pateikti dokumentai[footnoteRef:12] patvirtina, jog Tiekėjo teisė teikti paslaugas pagal Gamintojo nustatytus reikalavimus yra apibrėžta Gamintojo nustatytu terminu. Atsižvelgiant į tai, Perkančioji organizacija turi užtikrinti, kad visą Sutarties vykdymo laikotarpį Tiekėjas turėtų galiojančią teisę teikti techninėje specifikacijoje nustatytos apimties paslaugas pagal Gamintojo nustatytus Įrangos techninius ir saugos reikalavimus. Todėl, artėjant Tiekėjo teisę patvirtinančiuose dokumentuose nurodyto termino pabaigai, Perkančioji organizacija turėtų paprašyti Tiekėjo pateikti dokumentus, patvirtinančius, kad Tiekėjo teisė teikti minėtas paslaugas yra pratęsta arba išlieka galioti.  [12:  Tarnyboje 2026 m. rugpjūčio 19 d. gautas Perkančiosios organizacijos raštas Nr. MS-1002.] 

Pažymėtina, kad VPĮ ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:13] nustatytą administracinę atsakomybę.  [13:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos

	Atkreiptinas dėmesys, kad Lietuvos kariuomenės Dr. Jono Basanavičiaus karo medicinos tarnybos teisinis statusas – biudžetinės įstaigos filialas. Tai reiškia, kad šis subjektas nėra savarankiška perkančioji organizacija pagal VPĮ 2 straipsnio 25 dalyje įtvirtintus kriterijus, savarankiškai viešuosius pirkimus galėtų vykdyti, tik jeigu atitinka VPĮ 5 straipsnio 2 dalyje nustatytus reikalavimus.





Direktorius                                                                                                                          Darius Vedrickas

